JayJayThrowThrow/commonwealth-wiki-mix huggingface dataset:
বেগুনী (খাদ্য)

বেগুনী () একটি জনপ্রিয় বাঙালি খাবার যার উংপত্তি বাংলাদেশে এবং এটি ভারতেও প্রচলিত। এটা বেগুনের ফালিকে বেসনে ডুবিয়ে তেলে ভেজে তৈরি করা হয়। ইউরোপে অবারজিন ফ্রিটার্স নামে একই ধরনের একটি খাবার প্রচলিত আছে। বেগুনী সাধারণত ইফতারি হিসেবে পরিবেশিত হয়। অনেক স্থানে খিচুড়ির সঙ্গে বেগুনী খাওয়া হয়। বাংলাদেশে রমজান মাসে ইফতারির খাবার হিসেবে বেগুনী অত্যন্ত জনপ্রিয়। এসময় রাস্তার পাশে অস্থায়ী ভাবে যেসব খাবারের দোকান বসে তাতে অন্যান্য খাবারের সাথে বেগুনীও বিক্রি হয় ।
উপকরণ

* লম্বা বেগুন
* ছোলার ডালের বেসন
* ময়দা
* ধনে গুঁড়া
* জিরা বাটা
* আদা বাটা
* রসুন বাটা
* বেকিং পাউডার
* কর্ণ ফ্লাওয়ার
* মরিচ গুঁড়া
* হলুদ গুঁড়া
* লবণ
* পানি
* তেল
প্রস্তুত প্রণালী

প্রথমে বেসনে সব উপকরণ শুধু বেগুন ও তেল বাদে, এক সাথে মিশিয়ে একটি ঘন মিশ্রণ তৈরি করতে হবে। বেগুন লম্বা লম্বা করে কেটে ধুয়ে ফ্রিজে রেখে দিতে হবে। এতে বেগুন কালো হয় না। এখন লম্বা করে কাটা বেগুন বেসনের গোলায় ডুবিয়ে গরম ডুবো তেলে মচমচে করে ভেজে টিসু্তে তুলে কিছুক্ষন রেখে দিন।
পরিবেশনা

সস দিয়ে পরিবেশন করুন।
তথ্যসূত্র


আরও দেখুন

* আলুর চপ


বিষয়শ্রেণী:বাংলাদেশের খাদ্য
বিষয়শ্রেণী:ইফতারি
বিষয়শ্রেণী:খাদ্য
বিষয়শ্রেণী:ডুবোতেলে ভাজা খাবার
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী জলখাবার
বিষয়শ্রেণী:বেগুনের পদ
পিঁয়াজু

পিঁয়াজু/পেঁয়াজি(এছাড়াও পেঁয়াজু) বাংলাদেশ ও ভারতে জনপ্রিয় একটি ভাজা ঝাল খাবার। এটি সাধারণত দুপুর বা বিকেলের নাস্তায় পরিবেশিত হয়। বিশেষ করে মুসলমানদের রোজার সময় ইফতারে এটির প্রচলন বেশি। এটি মসুর ডাল বা খেসারি ডাল বাটার সাথে পেঁয়াজ কুচিঁ, মরিচ বাটা, লবণ এবং বিভিন্ন মশলা মিশিয়ে ছোট ছোট চ্যাপ্টা গোলকাকৃতি দলা তৈরি করে, এরপর ডুবো তেলে ভেজে তৈরি করা হয়। এতে প্রচুর পেঁয়াজ দেওয়া হয় বলে এটির নাম "পিঁয়াজু"। কখনো কখনো একে বড়া হিসেবেও উল্লেখ করা হয়। এটি একটি ঝাল খাবার। হলুদ ও মরিচ দেওয়ার ফলে এর বর্ণ আগুনে লাল। এটি মচমচে এবং সুস্বাদু।
খাদ্য মান

ক্যালরি: ৬০-১২০ কিলোক্যালরি (আকারের উপর নির্ভরশীল)

বিষয়শ্রেণী:বাংলাদেশের খাদ্য
বিষয়শ্রেণী:ঝটপট খাবার
ছোলা ভুনা

thumb|right|250 px|ছোলা ভুনা

ছোলা ভুনা বাংলাদেশের একটি জনপ্রিয় ঝাল খাবার বিশেষ৷ খোসাসুদ্ধ ছোলা সিদ্ধ করে পিঁয়াজ, রসুন, হলুদ, মরিচ ইত্যাদি মশলা সহ তেলে ভুনা করে এই মজাদার খাবার তৈরি করা হয়৷ বাংলাদেশের ইফতারির অতি পরিচিত খাবার ছোলা৷

স্বাস্থ্যকর খাবার হিসাবে ছোলা বা বুটের বেশ সুনাম৷ এটা মুখরোচকও আবার শক্তি দেয়৷ পেটেও থাকে বেশিক্ষণ৷ সাধারণত দুই প্রকারের ছোলা পাওয়া যায়: দেশী ছোলা ও কাবুলী ছোলা৷ দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত৷ কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম৷ দেশী ছোলা এই উপমহাদেশে পাওয়া যায়৷ কাবুলী ছোলা জন্মায় আফগানিস্তান, দক্ষিণ ইউরোপ- এসব স্থানে৷
ছোলার পুষ্টিগুণ

ছোলা অত্যন্ত পুষ্টিকর৷ এটি আমিষের একটি উল্লেখযোগ্য উৎস৷ ছোলায় আমিষের পরিমাণ মাংস বা মাছের আমিষের পরিমাণের প্রায় সমান৷ ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন- নানান উপায়ে ছোলা খাওয়া যায়৷

প্রতি ১০০ গ্রাম ছোলায় আছে:
* প্রায় ১৭ গ্রাম আমিষ বা প্রোটিন
* ৬৪ গ্রাম শর্করা বা কার্বোহাইড্রেট
* ৫ গ্রাম ফ্যাট বা তেল
* প্রায় ২০০ মিলিগ্রাম ক্যালসিয়াম
* ১০ মিলিগ্রাম লৌহ
* ১৯০ মাইক্রোগ্রাম ভিটামিন এ

ছোলার শর্করা বা কার্বোহাইড্রেটের গ্লাইসেমিক ইনডেক্স কম৷ খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না৷ বেশ সময় নেয়৷ তাই ডায়াবেটিস রোগীদের জন্য ছোলার শর্করা ভাল৷ ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়৷ প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ৷ এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম৷ এ সবই শরীরের জন্য কাজে লাগে৷ ছোলায় খাদ্য-আঁশও আছে বেশ৷ এ আঁশ কোষ্ঠকাঠিন্যে উপকারী৷ খাবারের আঁশ হজম হয় না৷ এভাবেই খাদ্যনালী অতিক্রম করতে থাকে৷ তাই পায়খানার পরিমাণ বাড়ে এবং পায়খানা নরম থাকে৷ এতে কোষ্ঠকাঠিন্য দূর হয়৷ পায়খানা করা সহজ হয়৷ নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না৷ ফলে খাদ্যনালীর ক্যান্সার হবার সম্ভাবনা কমে৷ রক্তের চর্বি কমাতেও সহায়ক খাদ্যের আঁশ৷ আরও নানান শারীরিক উপকার আছে খাদ্য-আঁশে৷ দেরীতে হজম হয়, এরূপ একটি খাবার হচ্ছে ছোলা৷ শরীরে শক্তির যোগান দিতে থাকে দীর্ঘক্ষণ ধরে৷ প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি৷
তথ্যসূত্র

বিষয়শ্রেণী:বাংলাদেশের খাদ্য
পাকোড়া

পকোড়া বিশেষ ধরনের পিঁয়াজু। তবে এতে ছোলার ডাল বাটার পরিবর্তে বেসন মেশানো হয়। পিঁয়াজ এর আধিক্যের পরিবর্তে এখানে প্রচুর সব্জিকুচি ব্যবহার করা হয়। পিঁয়াজ পাকোড়াকে পিঁয়াজী বলা হয়। এটি ও একটি জনপ্রিয় নাস্তা।
প্রস্তুত প্রণালী

আলু- ১ কাপ বাধাকপি- ১ কাপ গাজর- ১ কাপ মরিচ কুচি ৭-৮টি গোলমরিচ গুঁড়া ১/২ চা চামচ ময়দা- ১ কাপ কর্ণফ্লাওয়ার ২ চা চামচ ডিম ১ টি লবণ পরিমাণমতো তেল ভাজার জন্য।

গাজর কুচি, আলু কুচি, বাঁধাকপি কুচি, পেঁয়াজ, মরিচ, ডিম, কর্নফ্লাওয়ার, ময়দা ও লবণ দিয়ে মেখে নিতে হবে। এরপর ছোট ছোট পাকোড়া আকৃতি দিয়ে ডুবো তেলে ভালোভাবে বাদামি করে ভেজে নিতে হবে। পছন্দের সস দিয়ে পরিবেশন করুন সুস্বাদু সবজি পাকোড়া।
বিভিন্নতা
চিত্রশালা


File:2013 Sechseläuten - Pakora mit Kartoffeln und Joghurt-Curry-Sauce - Limmatquai 2013-04-15 13-27-15.JPG|Pakoras with curry sauce in Zürich.
File:19th June 2015 Pakora.jpg|Close-up of pakora containing spinach.
File:Banana-pakora.jpg|Banana pakora, made from green raw banana slices dipped in Singhara flour (water chestnut flour).
File:Aesthetic Pakoda.jpg|Onion pakora.
File:Groundnut fries.jpg|Groundnut pakora.
Kuttu Pakoras from India.jpg|Buckwheat pakora, which are made during Hindu fasting seasons and holidays.
File:Bread Pakoda 1.jpg|Bread pakora, made by deep-frying bread slices coated with gram flour.


তথ্যসূত্র
বহিঃসংযোগ

* চিকেন পকোড়া রন্ধন পদ্ধতি
* চিংড়ি পকোড়া রন্ধন পদ্ধতি


বিষয়শ্রেণী:বাংলাদেশের খাদ্য
বিষয়শ্রেণী:আফগানি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:পশতু রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:ডুবোতেলে ভাজা খাবার
বিষয়শ্রেণী:বেলুচি রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:বাংলাদেশী জলখাবার
বিষয়শ্রেণী:বাংলাদেশী ফাস্টফুড
বিষয়শ্রেণী:পাকিস্তানি রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:সিন্ধি রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:ভারতীয় ঝটপট খাবার
বিষয়শ্রেণী:দক্ষিণ ভারতীয় রন্ধনশৈলী
বিষয়শ্রেণী:ভারতীয় হালকা জলখাবার
দই বড়া

thumb|right|330px|দই বড়া
thumb|250px|লঙ্কাগুঁড়ো, চাট মসলা এবং ধনেপাতা সহযোগে পরিবেশিত দই বড়া

দই বড়া পুরোনো নবাবী আমলের একটি খাবার। এটি মসলা মেশানো টক দই দিয়ে মাষ কলাই -এর বড়া রান্না। এটি বেশ তীব্র স্বাদ যুক্ত খাবার। এটি সাধারণত রুচিবর্ধক খাবার হিসাবে ব্যবহার করা হয়।

বাংলাদেশে পুরানো ঢাকাতে এখনো এর প্রচলন আছে। যদিও বর্তমানে এর ব্যবহার সীমিত। তবে রোজার মাসে ইফতারীর জন্য এর ব্যবহার লক্ষ্য করার মতো।

উত্তর ভারতে, বিশেষত পঞ্জাবি, হরিয়াণি ইত্যাদি রন্ধন প্রণালীতে, দই বড়া বহুল ব্যবহৃত।
তথ্যসূত্র

বিষয়শ্রেণী:ভারতীয় রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:বাংলাদেশের খাদ্য
বিষয়শ্রেণী:ভারতীয় ঝটপট খাবার
বিষয়শ্রেণী:পাকিস্তানি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:তামিল রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:ওড়িয়া রন্ধনশৈলী
চটপটি

thumb|right|250px|ঢাকা|ঢাকার রাস্তায় ভ্রাম্যমাণ চটপটি বিক্রেতার দোকান

চটপটি বাংলাদেশে জনপ্রিয় একটি নাস্তা জাতীয় খাদ্য। তরুন প্রজন্মের কাছে খুবই পছন্দের খাবার। বিশেষ করে শহরাঞ্চলে এর ব্যাপক প্রচলন দেখা যায়। এটি গৃহে প্রস্তুতির পরিবর্তে দোকান থেকেই সাধারণত কিনে খাওয়া হয়। অধিকাংশ ক্ষেত্রে রাস্তার পাশে, পার্কে-উদ্যানে, কলেজ-বিশ্ববিদ্যালয়ের প্রবেশদ্বারে, বা অনুরূপ জনসমাগম স্থলে অস্থায়ী দোকানে এটি তৈরি ও বিক্রয় করা হয়। তবে আজকাল কোন কোন রেস্তরাঁতে চটপটি পরিবেশন করতে দেখা যায়। ফুচকা বা চটপটি আজকাল বিবাহ বা অন্য কোন সামাজিক অনুষ্ঠানের অনবদ্য অঙ্গ।
প্রস্তুত প্রণালী

এটি তৈরি করার জন্য প্রথমে কাবুলি মটর ডাল এর এবং আলু সিদ্ধ করে বেশ পাতলা মিশ্রণ তৈরি করা হয়। এরপর কাঁচা পেঁয়াজ, মরিচ, ডিম সিদ্ধ কুচি, জিরা এবং ধনিয়া গুরা, ধনিয়া পাতা কুচি এবং গোল মরিচ, লবণ মেশানো হয়। সব শেষে ফুচকা গুঁড়ো করে বা ভেঙ্গে ছড়িয়ে দেয়া হয়। চটপটি সাধারণত বিভিন্ন মশলা এবং চিনি বা গুড় মেশানো তেঁতুলগোলা পানির সাথে পরিবেশিত হয়।
পরিবেশন প্রণালী

চটপটি সাধারণ প্লেট বা বাটিতে ছোট চামচ দিয়ে পরিবেশিত হয়।
তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:ঝটপট খাবার
বিষয়শ্রেণী:ভারতীয় রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী জলখাবার
বিষয়শ্রেণী:ভারতীয় হালকা জলখাবার
জন অ্যাডামস

জন অ্যাডামস (অক্টোবর ৩০, ১৭৩৫ – জুলাই ৪, ১৮২৬) ছিলেন মার্কিন যুক্তরাষ্ট্রের দ্বিতীয় রাষ্ট্রপতি এবং প্রথম উপরাষ্ট্রপতি। তিনি ছিলেন একজন আইনজীবী, কূটনীতিক, রাজনৈতিক ভাষ্যকার, ও মার্কিন যুক্তরাষ্ট্রের জনকদের মধ্যে অন্যতম।

তিনি বিপ্লবী নেতা স্যামুয়েল অ্যাডামসের সাথে যোগ দেন, কিন্তু মার্কিন বিপ্লবের পূর্বে তিনি নিজেই নিজের খ্যাতি অর্জন করেন। বোস্টন সংঘর্ষের পরে তিনি ব্রিটিশ সেনাসদস্যদের সফল আইনি প্রতিরক্ষা প্রদান করেন।
তথ্যসূত্র
বহিঃসংযোগ

বিষয়শ্রেণী:১৭৩৫-এ জন্ম
বিষয়শ্রেণী:১৮২৬-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:মার্কিন যুক্তরাষ্ট্রের স্বাধীনতার ঘোষণাপত্রে স্বাক্ষরকারী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮শ শতাব্দীর মার্কিন লেখক
বিষয়শ্রেণী:মার্কিন চিঠি লেখক
বিষয়শ্রেণী:মার্কিন একত্ববাদী
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
বিষয়শ্রেণী:মার্কিন যুক্তরাষ্ট্রের ১৮শ শতাব্দীর রাষ্ট্রপতি
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:জন অ্যাডামস
বিষয়শ্রেণী:অ্যাডামস পরিবার
জেমস ম্যাডিসন

জেমস ম্যাডিসন (- ২৮ জুন, ১৮৩৬) ছিলেন মার্কিন রাজনীতিবিদ, কূটনীতিবিদ এবং মার্কিন প্রতিষ্ঠাতা পিতা যিনি ১৮০৯ থেকে ১৮১৭ সাল পর্যন্ত মার্কিন যুক্তরাষ্ট্রের চতুর্থ রাষ্ট্রপতি হিসেবে দায়িত্ব পালন করেছেন। মার্কিন যুক্তরাষ্ট্রের সংবিধান এবং অধিকার বিলের খসড়া প্রণয়ন ও প্রচারে গুরুত্বপূর্ণ ভূমিকার জন্য ম্যাডিসনকে "সংবিধানের জনক" হিসেবে জনপ্রিয়তা লাভ করেছেন।
প্রারম্ভিক জীবন

জেমস ম্যাডিসন জুনিয়র ১৭৫১ সালের ১৬ই মার্চ (৫ই মার্চ ১৭৫১, পুরনো স্টাইল, জুলীয় বর্ষপঞ্জী) ভার্জিনিয়ার পোর্ট কনওয়ের নিকটবর্তী বেলে গ্রোভ প্লান্টেশনে জন্মগ্রহণ করেন। তার পিতা জেমস ম্যাডিসন সিনয়র টোবাকো প্লান্টার ছিলেন। তিনি মাউন্ট পিজেন্টে এক প্লান্টেশনে বেড়ে ওঠেন এবং বয়ঃপ্রাপ্ত হলে উত্তরাধিকার সূত্রে এই সম্পত্তির মালিক হন। তিনি পরবর্তীতে আরও সম্পত্তি, দাস ও ৫,০০০ একর জমির মালিক হন এবং পিয়েডমন্টের সবচেয়ে বড় জমিদার হয়ে ওঠেন। জেমসের মাতা নেলি কনওয়ে ম্যাডিসন পোর্ট কনওয়েতে জন্মগ্রহণ করেন। তিনি সেখানকার প্রখ্যাত প্লান্টার ও টোবাকো ব্যবসায়ীর কন্যা।} জেমস তার ১২ ভাইবোনের সর্বজ্যেষ্ঠ ছিলেন। তার সাত ভাই ও চার বোনের মধ্যে ছয়জন পূর্ণবয়স্ক হওয়ার পূর্বে মারা যায়। ১৭৬০-এর দশকে ম্যাডিসন পরিবার মন্টপেলিয়ার নামক নতুন বাড়িতে বসবাস শুরু করেন।
টীকা
তথ্যসূত্র

বিষয়শ্রেণী:১৭৫১-এ জন্ম
বিষয়শ্রেণী:১৮৩৬-এ মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:১৮শ শতাব্দীর মার্কিন রাজনীতিবিদ
বিষয়শ্রেণী:১৯শ শতাব্দীর মার্কিন দার্শনিক
বিষয়শ্রেণী:মার্কিন পররাষ্ট্রমন্ত্রী
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:ম্যাডিসন পরিবার
জন কুইন্সি অ্যাডামস

জন কুইন্সি এডামস ( ; ১১ জুলাই, ১৭৬৭ – ২৩ ফেব্রুয়ারি, ১৮৪৮) ছিলেন মার্কিন যুক্তরাষ্ট্রের ষষ্ঠ রাষ্ট্রপতি, যিনি ১৮২৫ থেকে ১৮২৯ সাল পর্যন্ত দায়িত্ব পালন করেছিলেন। তিনি পূর্বে ১৮১৭ থেকে ১৮২৫ সাল পর্যন্ত অষ্টম মার্কিন পররাষ্ট্রমন্ত্রী হিসেবে দায়িত্ব পালন করেছিলেন। তার দীর্ঘ কূটনৈতিক ও রাজনৈতিক কর্মজীবনে, অ্যাডামস একজন রাষ্ট্রদূত এবং উভয় কক্ষে ম্যাসাচুসেটসের প্রতিনিধিত্বকারী মার্কিন যুক্তরাষ্ট্রের কংগ্রেস সদস্য হিসেবেও দায়িত্ব পালন করেছিলেন। তিনি ছিলেন জন অ্যাডামসের জ্যেষ্ঠ পুত্র, যিনি ১৭৯৭ থেকে ১৮০১ সাল পর্যন্ত মার্কিন যুক্তরাষ্ট্রের দ্বিতীয় রাষ্ট্রপতি হিসেবে দায়িত্ব পালন করেছিলেন এবং তার মা ছিলেন ফার্স্ট লেডি অ্যাবিগেল অ্যাডামস। প্রাথমিকভাবে তিনি তার বাবার মতো একজন ফেডারেলিস্ট ছিলেন, তিনি ডেমোক্র্যাটিক-রিপাবলিকান পার্টির সদস্য হিসেবে রাষ্ট্রপতি পদে জয়লাভ করেন এবং পরে, ১৮৩০-এর দশকের মাঝামাঝি সময়ে, হুইগ পার্টির সাথে যুক্ত হন।
টীকা
তথ্যসূত্র

বিষয়শ্রেণী:১৭৬৭-এ জন্ম
বিষয়শ্রেণী:১৮৪৮-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮শ শতাব্দীর মার্কিন রাজনীতিবিদ
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:মার্কিন একত্ববাদী
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:মার্কিন পররাষ্ট্রমন্ত্রী
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:অ্যাডামস পরিবার
বিষয়শ্রেণী:১৯শ শতাব্দীর মার্কিন কূটনীতিবিদ
অ্যান্ড্রু জ্যাকসন

অ্যান্ড্রু জ্যাকসন (১৫ মার্চ ১৭৬৭ - ৮ জুন ১৮৪৫) একজন মার্কিন আইনজীবী, প্ল্যান্টার, জেনারেল এবং রাষ্ট্রনায়ক যিনি ১৮২৯ থেকে ১৮৩৭ সাল পর্যন্ত মার্কিন যুক্তরাষ্ট্রের সপ্তম রাষ্ট্রপতি হিসাবে দায়িত্ব পালন করেছিলেন। তার রাষ্ট্রপতি হওয়ার আগে, তিনি মার্কিন সেনাবাহিনীতে একজন জেনারেল হিসাবে খ্যাতি অর্জন করেছিলেন এবং মার্কিন কংগ্রেসের উভয় কক্ষে দায়িত্ব পালন করেছিলেন। প্রায়শই সাধারণ আমেরিকানদের পক্ষে একজন উকিল হিসাবে এবং রাজ্যগুলির ইউনিয়ন রক্ষায় তার কাজের জন্য প্রশংসিত, জ্যাকসন তার জাতিগত নীতির জন্যও সমালোচিত হয়েছেন, বিশেষ করে স্থানীয় আমেরিকানদের সাথে তার আচরণের জন্য।
তথ্যসূত্র
বহিঃসংযোগ

* Scholarly coverage of Jackson at Miller Center, U of Virginia
*
*
*
* The Papers of Andrew Jackson at the Avalon Project
* The Hermitage, home of President Andrew Jackson
* A digital archive providing access to manuscript images of many of Jackson's documents.


বিষয়শ্রেণী:১৭৬৭-এ জন্ম
বিষয়শ্রেণী:১৮৪৫-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:মার্কিন যুক্তরাষ্ট্রের সেনাবাহিনীর জেনারেল
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:১৮শ শতাব্দীর মার্কিন রাজনীতিবিদ
বিষয়শ্রেণী:মার্কিন যুক্তরাষ্ট্রের সিনেটর যারা দাসদের মালিক ছিলেন
বিষয়শ্রেণী:মার্কিন যুক্তরাষ্ট্রের সামরিক গভর্নর
বিষয়শ্রেণী:টেনেসি ডেমোক্র্যাট
বিষয়শ্রেণী:ফ্লোরিডা অঞ্চলের গভর্নর
বিষয়শ্রেণী:ফ্লোরিডার ডেমোক্রেটিক-রিপাবলিকান
বিষয়শ্রেণী:ডেমোক্রেটিক-রিপাবলিকান পার্টি মার্কিন যুক্তরাষ্ট্রের সিনেটর
বিষয়শ্রেণী:ডেমোক্র্যাটিক পার্টির মার্কিন যুক্তরাষ্ট্রের রাষ্ট্রপতি
বিষয়শ্রেণী:মার্কিন দ্বৈতযোদ্ধা
মার্টিন ভ্যান বিউরেন

মার্টিন ভ্যান বিউরেন (৫ ডিসেম্বর ১৭৮২ – ২৪ জুলাই ১৮৬২) মার্কিন যুক্তরাষ্ট্রের অষ্টম রাষ্ট্রপতি ছিলেন। তিনি ১৮৩৭ থেকে ১৮৪১ সাল পর্যন্ত রাষ্ট্রপতিত্ব করেন। ডেমোক্র্যাটিক পার্টির প্রতিষ্ঠাতাদের একজন বিউরেন নিউ ইয়র্কের নবম গর্ভনরে দায়িত্ব পালন করেন। তাছাড়া তিনি মার্কিন যুক্তরাষ্ট্রের অষ্টম উপ-রাষ্ট্রপতি ছিলেন। ভ্যান বিউরেন তার জনপ্রিয়তা ও ডেমোক্র্যাটিক পার্টির সাংগঠনিক ক্ষমতাবলে ১৮৩৬ সালের রাষ্ট্রপতি নির্বাচনে জয় লাভ করেন। তিনি ১৮৪০ সালে পরবর্তী নির্বাচনে হুইগ পার্টির প্রার্থী উইলিয়াম হেনরি হ্যারিসনের কাছে পরাজিত হন।
প্রারম্ভিক জীবন

মার্টিন ভ্যান বিউরেন ১৭৮২ সালের ৫ই ডিসেম্বর নিউ ইয়র্কের কিন্ডারহুক গ্রামে জন্মগ্রহণ করেন। তিনি প্রথম মার্কিন রাষ্ট্রপতি যিনি ব্রিটিশ প্রজা হিসেবে জন্মগ্রহণ করেননি, এমনকি তার কোন ব্রিটিশ পূর্বপুরুষ ছিল না। তার পিতা আব্রাহাম ভ্যান বিউরেন ছিলেন নেদারল্যান্ডের বুরমালসেন গ্রামের কর্নেলিস মেসেনের বংশধর। কর্নেলিস ১৬৩১ সালে উত্তর আমেরিকায় আসেন এবং ম্যানহাটন দ্বীপে জমি ক্রয় করে বসবাস শুরু করেন। আব্রাহাম মার্কিন বিপ্লবের সময়ে একজন বিপ্লবী ছিলেন এবং পরে ডেমোক্র্যাটিক-রিপাবলিকান পার্টিতে যোগ দেন।
তথ্যসূত্র

বিষয়শ্রেণী:১৭৮২-এ জন্ম
বিষয়শ্রেণী:১৮৬২-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
বিষয়শ্রেণী:মার্কিন পররাষ্ট্রমন্ত্রী
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:মার্কিন আত্মজীবনীকার
উইলিয়াম হেনরি হ্যারিসন

উইলিয়াম হেনরি হ্যারিসন (ফেব্রুয়ারি ৯, ১৭৭৩ – এপ্রিল ৪, ১৮৪১) মার্কিন যুক্তরাষ্ট্রের নবম রাষ্ট্রপতি। তিনিই প্রথম মার্কিন রাষ্ট্রপতি, যিনি নিজ কর্মস্থলে তার প্রথম মেয়াদ শেষ করার পূর্বেই মারা যান। প্রেসিডেন্ট নির্বাচিত হওয়ার পরে অভিষেক-অনুষ্ঠানে হ্যারিসন তুষারপাতের মধ্যেই টানা এক ঘণ্টা ভাষণ দেন। এর ফলে ঠান্ডা লেগে তিনি নিউমোনিয়ায় আক্রান্ত হন, এবং মাসখানেক পরে মারা যান। তার শাসনামল ছিলো মাত্র ৩১ দিন, যা মার্কিন যুক্তরাষ্ট্রের রাষ্ট্রপতিদের মধ্যে সবচেয়ে সংক্ষিপ্ত শাসনকাল। রোনাল্ড রেগান নির্বাচিত হওয়ার পূর্বে হ্যারিসনই ছিলেন সবচেয়ে বেশি বয়সে নির্বাচিত মার্কিন রাষ্ট্রপতি। রাষ্ট্রপতি নির্বাচিত হওয়ার সময় হ্যারিসনের বয়স ছিলো ৬৮ বছর।

রাষ্ট্রপতি হিসাবে নির্বাচনের পূর্বে হ্যারিসন ইন্ডিয়ানা টেরিটরির প্রথম গভর্নর, এবং পরে ওহাইও অঙ্গরাজ্য হতে মার্কিন কংগ্রেসের সাংসদ, এবং সিনেটর হিসাবে দায়িত্ব পালন করেন। তিনি ১৮১১ সালের টিপেকানোর যুদ্ধে আমেরিকার স্থানীয় আদিবাসীদের বিরুদ্ধে মার্কিন সেনাদের নেতৃত্ব দেন, এবং টিপেকানো বা "ওল্ড টিপেকানো" ডাকনাম লাভ করেন। ১৮১২ সালের ইঙ্গ-মার্কিন যুদ্ধের সময় তিনি সেনাপতি হিসাবে টেমসের যুদ্ধে জয়লাভ করেন, যার ফলে তার এলাকায় যুদ্ধের পরিসমাপ্তি ঘটে।
তথ্যসূত্র

বিষয়শ্রেণী:১৭৭৩-এ জন্ম
বিষয়শ্রেণী:১৮৪১-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:নিউমোনিয়ায় মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:জীবাণুদূষণে মৃত্যু
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
জন টাইলার

right|thumb|220px|জন টাইলারের প্রতিকৃতি
জন টাইলার (২৯ মার্চ ১৭৯০ – ১৮ জানুয়ারি ১৮৬২) ছিলেন মার্কিন যুক্তরাষ্ট্রের দশম রাষ্ট্রপতি। তিনি ১৮৪১ থেকে ১৮৪৫ সাল পর্যন্ত রাষ্ট্রপতিত্ব করেন। এর পূর্বে তিনি ১৮৪১ সালে মার্কিন যুক্তরাষ্ট্রের দশম উপ-রাষ্ট্রপতি ছিলেন। হেনরি উইলিয়াম হ্যারিসনের সাথে ১৮৪০ হুইগ টিকেট পাওয়ার মাধ্যমে তিনি উপ-রাষ্ট্রপতি নির্বাচিত হন। উপ-রাষ্ট্রপতির দায়িত্ব পাওয়ার মাত্র এক মাস পরে ১৮৪১ সালের এপ্রিল মাসে হ্যারিসনের মৃত্যুর পর তিনি রাষ্ট্রপতিত্ব গ্রহণ করেন।
প্রারম্ভিক জীবন

জন টাইলার ১৭৯০ সালের ২৯শে মার্চ ভার্জিনিয়ার চার্লস সিটি কাউন্টিতে এক অভিজাত ও রাজনীতিক পরিবারে জন্মগ্রহণ করেন। তার পরবর্তী রানিং মেট হেনরি উইলিয়াম হ্যারিসনও একই দিনে জন্মগ্রহণ করেছিলেন। সপ্তদশ শতাব্দীর উপনিবেশিক উইলিয়ামসবার্গের সাথে তার পরিবারের যোগসূত্র রয়েছে। তার পিতা জন টাইলার সিনিয়র সাধারণভাবে জজ টাইলার নামে পরিচিত ছিলেন। টাইলার সিনিয়র টমাস জেফারসনের বন্ধু ও কলেজে রুমমেট ছিলেন। তিনি পঞ্চম বেঞ্জামিন হ্যারিসনের সাথে ভার্জিনিয়া হাউজ অব ডেলিগেটের প্রতিনিধিত্ব করেন। তিনি চার বছর হাউজ অব ডেলিগেটের স্পিকার ছিলেন এবং পরে রাজ্য আদালতের বিচারক হিসেবে নিয়োগ পান। তার স্ত্রী ম্যারি ম্যারট (আর্মিস্টিড) ছিলেন প্রখ্যাত উদ্যান মালিক রবার্ট বুথ আর্মিস্টিডের কন্যা। জনের যখন সাত বছর বয়স তখন তিনি স্ট্রোকে মারা যান।
তথ্যসূত্র

বিষয়শ্রেণী:১৭৯০-এ জন্ম
বিষয়শ্রেণী:১৮৬২-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
জেমস কে. পোক

right|thumb|জেমস নক্স পোক্‌
জেমস নক্স পোক্‌ (ইংরেজি: James Knox Polk জেইম্‌জ়্‌ নক্স্‌ পৌক্‌) (নভেম্বর ২, ১৭৯৫ – জুন ১৫, ১৮৪৯) মার্কিন যুক্তরাষ্ট্রের একাদশ রাষ্ট্রপতি। তিনি ১৮৪৫ সালের ৪ মার্চ হতে ১৮৪৯ সালের ৪ মার্চ পর্যন্ত রাষ্ট্রপতি হিসাবে দায়িত্ব পালন করেন। পোকের জন্ম উত্তর ক্যারোলিনার মেক্লেনবার্গ কাউন্টিতে, কিন্তু তিনি জীবনের অধিকাংশ সময় টেনেসি রাজ্যে বসবাস করেন, এবং এই রাজ্যেরই প্রতিনিধিত্ব করেন। ডেমোক্র্যাট দলের সদস্য পোক ১৮৩৫ হতে ১৮৩৯ পর্যন্ত মার্কিন কংগ্রেসের হাউজ অফ রিপ্রেসেন্টেটিভসের স্পীকার ছিলেন। এছাড়াও তিনি ১৮৩৯ হতে ১৮৪১ পর্যন্ত টেনেসি রাজ্যের গভর্নর হিসাবে দায়িত্ব পালন করেন।
তথ্যসূত্র

বিষয়শ্রেণী:১৭৯৫-এ জন্ম
বিষয়শ্রেণী:১৮৪৯-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:কলেরায় মৃত্যু
বিষয়শ্রেণী:১৯শ শতাব্দীর মার্কিন ব্যক্তি
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:মার্কিন জাতীয়তাবাদী
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
জ্যাকারি টেইলার

জ্যাকরি টেইলর () (২৪ নভেম্বর ১৭৮৪ – ৯ জুলাই ১৮৫০) যুক্তরাষ্ট্রের ১২তম রাষ্ট্রপতি ছিলেন, যিনি ১৮৪৯ সাল থেকে তার মৃত্যু পর্যন্ত দায়িত্ব পালন করেন। টেইলর ছিলেন মার্কিন সেনাবাহিনীর একজন ক্যারিয়ার কর্মকর্তা, যিনি মেজর জেনারেল পদে উন্নীত হন এবং মেক্সিকান-আমেরিকান যুদ্ধে তার বিজয়ের জন্য জাতীয় বীর হিসেবে পরিচিত হন। ফলস্বরূপ, তার অস্পষ্ট রাজনৈতিক বিশ্বাস সত্ত্বেও তিনি হোয়াইট হাউসে নির্বাচিত হন। রাষ্ট্রপতি হিসেবে তার প্রধান অগ্রাধিকার ছিল ইউনিয়ন সংরক্ষণ করা। তিনি দায়িত্ব গ্রহণের ১৬ মাসের মাথায় পেটের রোগে আক্রান্ত হয়ে মারা যান। টেইলরের রাষ্ট্রপতির মেয়াদ যুক্তরাষ্ট্রের ইতিহাসে তৃতীয়-সংক্ষিপ্ততম ছিল।
তথ্যসূত্র

বিষয়শ্রেণী:১৭৮৪-এ জন্ম
বিষয়শ্রেণী:১৮৫০-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:মার্কিন জাতীয়তাবাদী
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
মিলার্ড ফিলমোর

right|thumb|মিলার্ড ফিলমোরের ছবি
মিলার্ড ফিলমোর (৭ জানুয়ারী, ১৮০০ - ৮ মার্চ, ১৮৭৪) ছিলেন মার্কিন যুক্তরাষ্ট্রের ১৩তম রাষ্ট্রপতি, যিনি ১৮৫০ থেকে ১৮৫৩ সাল পর্যন্ত দায়িত্ব পালন করেছিলেন এবং তিনিই ছিলেন শেষ রাষ্ট্রপতি যিনি পদে থাকাকালীন হুইগ পার্টির সদস্য ছিলেন। মার্কিন প্রতিনিধি পরিষদের প্রাক্তন সদস্য, ফিলমোর ১৮৪৮ সালে ১২তম সহ-রাষ্ট্রপতি নির্বাচিত হন এবং ১৮৫০ সালের জুলাই মাসে জ্যাকারি টেলরের মৃত্যুর পর তিনি রাষ্ট্রপতির পদে অধিষ্ঠিত হন। ১৮৫০ সালের সমঝোতা চুক্তি পাস করার ক্ষেত্রে ফিলমোর গুরুত্বপূর্ণ ভূমিকা পালন করেছিলেন, যার ফলে দাসপ্রথার বিস্তারের বিরুদ্ধে যুদ্ধে একটি সংক্ষিপ্ত যুদ্ধবিরতি ঘটে।
তথ্যসূত্র

বিষয়শ্রেণী:১৮০০-এ জন্ম
বিষয়শ্রেণী:১৮৭৪-এ মৃত্যু
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
বিষয়শ্রেণী:মার্কিন একত্ববাদী
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি
ফ্রাংকলিন পিয়ের্স

right|thumb|ফ্রাংক্‌লিন পিয়ের্স
ফ্রাংকলিন পিয়ের্স (২৩ নভেম্বর ১৮০৪ – ৮ অক্টোবর ১৮৬৯) ছিলেন মার্কিন যুক্তরাষ্ট্রের চতুর্দশ রাষ্ট্রপতি। তিনি ১৮৫৩ থেকে ১৮৫৭ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাট পার্টির সদস্য ছিলেন। তিনি দাসপ্রথা বিলোপ আন্দোলনকে জাতীয় ঐক্যের জন্য ঝুঁকি হিসেবে বিবেচনা করতেন। তিনি কানসাস-নেব্রাস্কা চুক্তিতে স্বাক্ষর করে দাসপ্রথা বিরোধী দলের কাছে অধিকার হস্তান্তর করেন এবং ফিউজিটিভ স্লেভ আইন পাস করেন। তবুও তিনি উত্তর ও দক্ষিণ অঞ্চলের মধ্যে দ্বন্দ্ব নিরসনে ব্যর্থ হন, যা মার্কিন গৃহযুদ্ধের সূত্রপাত ঘটায়।
প্রারম্ভিক জীবন

ফ্রাংকলিন পিয়ের্স ১৮০৪ সালের ২৩শে নভেম্বর নিউ হ্যাম্পশায়ারের হিলসবরার লং কেবিনে জন্মগ্রহণ করেন। তিনি টমাস পিয়ের্সের ষষ্ঠ প্রজন্ম। টমাস ১৬৩৪ সালে ইংল্যান্ডের নরফোকের নরউইচ থেকে ম্যাসাচুসেটস বে কলনিতে আসেন। ফ্রাংকলিনের পিতা বেঞ্জামিন মার্কিন স্বাধীনতা যুদ্ধের সময় একজন লেফটেন্যান্ট ছিলেন। তিনি যুদ্ধের পর ম্যাসাচুসেটসের চেমসফোর্ড থেকে হিলসবরাতে চলে যান এবং সেখান ৫০ একর জমি ক্রয় করেন। ফ্রাংকলিন ছিলেন বেঞ্জামিন ও তার দ্বিতীয় স্ত্রী অ্যানা কেন্ড্রিকের আট সন্তানের মধ্যে পঞ্চম। বেঞ্জামিনের প্রথম স্ত্রী এলিজাবেথ অ্যান্ড্রুজ সন্তান জন্ম দিতে গিয়ে মারা যান। তার এক কন্যা সন্তান জন্মগ্রহণ করেছিল। বেঞ্জামিন প্রখ্যাত ডেমোক্র্যাটিক-রিপাবলিকান আইন প্রণেতা, কৃষক ও ট্যাভার্ন-কিপার ছিলেন। পিয়ের্সের বাল্যকালে তার পিতা রাজনীতির সাথে জড়িত ছিলেন এবং তাঁ বড় দুই ভাই ১৮১২ সালের যুদ্ধে অংশগ্রহণ করেছিলেন।
তথ্যসূত্র

বিষয়শ্রেণী:১৮০৪-এ জন্ম
বিষয়শ্রেণী:১৮৬৯-এ মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি